CELEX: 31990R0049
Language: el
Date: 1990-01-10 00:00:00
Title: Κανονισμός (ΕΟΚ) αριθ. 49/90 της Επιτροπής της 10ης Ιανουαρίου 1990 για την τροποποίηση του κανονισμού (ΕΟΚ) αριθ. 1767/82 όσον αφορά τις εισαγωγές ορισμένων τυριών προελεύσεως Κύπρου

Avis juridique important

|

31990R0049

Κανονισμός (ΕΟΚ) αριθ. 49/90 της Επιτροπής της 10ης Ιανουαρίου 1990 για την τροποποίηση του κανονισμού (ΕΟΚ) αριθ. 1767/82 όσον αφορά τις εισαγωγές ορισμένων τυριών προελεύσεως Κύπρου  

Επίσημη Εφημερίδα αριθ. L 008 της 11/01/1990 σ. 0018 - 0019 Φινλανδική ειδική έκδοση: Κεφάλαιο 3 τόμος 31 σ. 0227  Σουηδική ειδική έκδοση: Κεφάλαιο 3 τόμος 31 σ. 0227 

***** ΚΑΝΟΝΙΣΜΟΣ (ΕΟΚ) αριθ. 49/90 ΤΗΣ ΕΠΙΤΡΟΠΗΣ  της 10ης Ιανουαρίου 1990  για την τροποποίηση του κανονισμού (ΕΟΚ) αριθ. 1767/82 όσον αφορά τις εισαγωγές ορισμένων τυριών προελεύσεως Κύπρου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3880/89 (2), και ιδίως το άρθρο 14 παράγραφος 7,  τον κανονισμό (ΕΟΚ) αριθ. 2915/79 του Συμβουλίου της 18ης Δεκεμβρίου 1979 για τον καθορισμό των ομάδων των προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 3884/89 (4), και ιδίως το άρθρο 12 δεύτερο εδάφιο,  Εκτιμώντας:  ότι η τελευταία τροποποίηση του κανονισμού (ΕΟΚ) αριθ. 2915/79 είχε σαν αντικείμενο την προσαρμογή των στοιχείων που συνιστούν τη βάση του καθορισμού της εισφοράς αυτής, και ιδιώς την ελάχιστη τιμή κατά την εισαγωγή μετά από παραχώρηση που έκανε η Κοινότητα στην Κύπρο όσον αφορά το καθεστώς εισαγωγής του τυριού «halloumi»·  ότι πρέπει να εξετασθούν οι επιπτώσεις όσον αφορά τον κανονισμό (ΕΟΚ) αριθ. 1767/82 της Επιτροπής της 1ης Ιουλίου 1982 περί καθορισμού των λεπτομερειών εισαγωγής των ειδικών εισφορών κατά την εισαγωγή ορισμένων γαλακτοκομικών προϊόντων (5), όπως τροποποιήθηκε τελευταία από τον κανονισμό (ΕΟΚ) αριθ. 3830/89 (6)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα Ι, ΙΙΙ και IV του κανονισμού (ΕΟΚ) αριθ. 1767/82 τροποποιούνται ως εξής:  1. Στο παράρτημα Ι προστίθεται το ακόλουθο σημείο v):  1.2.3.4 //  //  //  //  // «v) ex 0406 90 50  ex 0406 90 89   // ''halloumi"   // Κύπρος   // 32,8»   //    //   //   //  2. Στο παράρτημα ΙΙΙ, το σημείο Ι αντικαθίσταται από το ακόλουθο κείμενο:  «Ι. όσον αφορά τα πρόβεια και βουβαλίσια τυριά σε δοχεία που περιέχουν άρμη ή σε ασκούς από δέρμα προβάτου ή κατσίκας, το τυρί ''tulum peyniri" και το τυρί ''halloumi" που αναφέρονται στο παράρτημα Ι στοιχεία ιστ), ιη) και ιθ) και που υπάγονται στους κωδικούς ΣΟ 0406 90 31, 0406 90 50 και ex 0406 90 89:  1. ο χώρος αριθ. 7 στον οποίο δηλώνεται, ανάλογα με την περίπτωση, ''πρόβειο τυρί" ή ''βουβαλίσιο τυρί" καθώς και ''σε δοχεία που περιέχουν άρμη" ή ''επιπλέον σε ασκούς από δέρμα προβάτου ή κατσίκας" ή, όσον αφορά το τυρί ''Tulum Peyniri", σε ατομικές πλαστικές συσκευασίες καθαρού περιεχομένου που δεν υπερβαίνει τα 10 χιλιόγραμμα· όσον αφορά το τυρί ''Halloumi" συσκευάζεται είτε σε ατομικές πλαστικές συσκευασίες καθαρού περιεχομένου που δεν υπερβαίνει το 1 χιλιόγραμμο είτε σε μεταλλικά ή πλαστικά δοχεία καθαρού περιεχομένου που δεν υπερβαίνει τα 12 χιλιόγραμμα·  2. ο χώρος αριθ. 10 δηλώνεται, ανάλογα με την περίπτωση, '' αποκλειστικά πρόβειο γάλα εθνικής παραγωγής" ή '' αποκλειστικά βουβαλίσιο γάλα εθνικής παραγωγής" ή, στην περίπτωση του ''halloumi", ''γάλα εθνικής παραγωγής".  3. οι χώροι αριθ. 11 και αριθ. 12.»  3. Στο παράρτημα IV, στον τίτλο «Τρίτες χώρες: Κύπρος», προστίθεται, στα πλαίσια «κωδικός ΣΟ» και «Περιγραφή εμπορευμάτων», η ακόλουθη γραμμή:  1.2 //  //  // «ex 0406 90 50  ex 0406 90 89   // ''halloumi"»   //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Ιανουαρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 378 της 27. 12. 1989, σ. 3.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 378 της 27. 12. 1989, σ. 9.  (5) ΕΕ αριθ. L 196 της 5. 7. 1982, σ. 1.  (6) ΕΕ αριθ. L 372 της 21. 12. 1989, σ. 20.